 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ንፖለቲካዊ ኩነታት ኤርትራ ብቕብኣኣ እትገልጽ ፍሉይ ተውህቦ ዘለዋ ኤልሳ ገብረየሱስ 14 ሓምለ 2019 ምንጪ ስእሊ, E_GFB ንዓይ ረቂቕ ቅብኣ መርኣያ ናይቲ ዝተሓዋወሰ ሕሉፍ ህይወተይ ገይረየ ዝርእዮ ትብል ኤልሳ ገብረየሱስ ኣብ ቪርጂንያ ሕቡራት መንግስታት ኣሜሪካ እትቕመጥ ኤርትራዊት ምህርትን ናይ ኣርት ኪኢላን ኤልሳ ኣብ ኢትዮጵያ ኬንያ ካናዳ ሕቡራት መንግስትታት ኣሜሪካ ትነብር ዝነበረት ድሕሪ ናጽነት ድማ ኣብ ኤርትራ ንሓሙሽተ ዓመታት ዝተቐመጠት ሕጂ ኸኣ በዓልቲ ሓዳርን ኣደ ክልተ ቘልዑን ኣርቲስትንያ ኣብ ትርፊ ግዜኣ ብመሰል ደቂ ሰባት ምናዳ መሰላት ኣፍሪቃውያን ግድስቲ ስለ ዝዀነት ንብዙሓት ማሕበራት ሓገዛ ተወፊ ኢያ ዓደይ ኣብዚ ኣይኰነ ኣብቲ ኣብ ዘሎኹዎ ሰፈርዩ ቤተይ እትብል ኤልሳ ብዉዱእ ሓሳብ ዘይኰነትስ እቲ ቅብኣ ኣብ ሓደ መዕለቢ ንኸተብጽሖ ቃልሲ ምዃኑ ትዛረብ ነቲ ብማዕዶ ብቅብኣኣ ዝፈልጣ ሰብ ዓለም ብገላቢጦሽ ዝተሓሓዘታ ይመስሎ ይኸውን ግን ትሕዝቶኣ ቅብኣኣ እናዕሞቘ ስለ ዝኸይድ ነቲ ተዓዛቢ እናሳዕ ኣብ ወሳኒ ዅርናዕያ ተእትዎ እዛ ኣብ ኣዲስ ኣበባ ዝተወልደት ኣርቲስት ምስ ዓበየት እዩ ፍቕሪ ስነ-ጥበብ ሒዙዋ ናይ ካልኣይ ደረጃ ተማሃሪት ኸላ ምቕባእ ትፈታትን ነይራ ብግዳሴ ዝተሓሓዘቶ ግን ካብ ኣስመራ ናብ ቪርጂንያ ምስ ገዓዘትዩ ኤልሳ ድሕሪ ናጽነት ናብ ኤርትራ ከተምርሕ ከላ ቋንቋ ትግርኛኳ ምዝራብ ትኽእል ኣይነበረትን ኤልሳ ብ 1992 ኣብ ኒው ኢንተርናሽናሊስት ዝተባህለ ፍሉጥ መጽሔት ዝጸሓፈቶ ዓንቀጽ ሽዑ ንሃገራ ንኽትሕግዝ ምናዳ ንደቂንስትዮ ክሳብ ክንደይ ተዓጢቓ ከም ዝነበረት ብግልጺ የርኢ ምስ ሃገራዊ ማሕበር ደቂ ኣንስትዮውን ካብ 1992 ጀሚራ ንሓሙሽተ ዓመታት ከም ኣላዪት ፕሮጀክት ብትግሃት ሰሪሓ ኣብ ኣስመራ ብተብ-ተብ ትግርኛ ንኽትምሃር እቲ ዝከኣላ ገበረት ምስ ህዝባ ዘራኽባ ዓቕሚ ከኣ ደለበት ከምኡ ኢላ ኸላ ግን ነቲ ብትግርኛ ከተራኽበሉ ዘይከኣለት ብዓይና ንዅሉ ትዕዘብ ነበረት ማህደር ስእሊ መረጻ ኬንያ ምሩጻት ስእሊ ኣፍሪቃ እዚ ቅነ! 